open-index/open-wikipedia-markdown huggingface dataset:
Reuhurinteen ala-aste

**Reuhurinne** on Tuula Kallioniemen kirjoittama kirjasarja. 

Reuhurinteen ala-asteella kaikki oppilaat, ekaluokkalaisista kuutosin, mahtuvat samaan luokkaan. Opettaja on nimeltään Aapeli Käki. Oppilaita ovat muun muassa Ryyni, Ötö, Vatanen ja Rosita.  Reuhurinteen koulussa arkisimmistakin pikku asioista saattaa paisua uskomaton soppa. Eikä ihme, sillä samaan luokkaan mahtuvat kaikki koulun oppilaat ekaluokkalaisista kuudesluokkalaisiin. Jokainen päivä on seikkailu myös opettaja Aapeli Käelle, joka yrittää parhaansa mukaan paimentaa katrastaan opintiellä. 

Tuula Kallioniemen sarja ilmestyi alun perin vuosina 1997-2001. Reuhurinne 1 sisältää teokset *[[Reuhurinteen ala-aste]]* ja *[[Pusuja ja pulmia]]*. Reuhurinne 2 sisältää teokset *[[Mörköjä ja sankareita]]*, *[[Tähtiä ja tumpeloita]]* ja *[[Velmuja ja vintiöitä]]*. Nämä teokset kuvittivat Aino Havukainen ja Sami Toivonen. 

Kirjasarja jäi kirjan *Velmuja ja vintiöitä* jälkeen pitkäksi aikaa tauolle, kunnes se sai vuonna 2011 jatkoa. Tämä uudempi sarja esittelee uudet oppilaat, sillä vuosia on kulunut edellisestä osasta. Koulun opettajana on edelleen Aapeli Käki ja Soppa-Nestori esiintyy myös, tosin tällä kertaa koulunkäyntiavustajana. Kirjoja on ilmestynyt toistaiseksi seitsemän: *[[Kaahailua ja kepposia]]*, *[[Aaveita ja avaruusolentoja]]*, *[[Faneja ja fossiileja]]*, *[[Hässäkkää ja hätähousuja]]*, Eläköön reuhurinne, Räppiä ja rettelöitä ja Kirjoja ja kummituksia. Nämä teokset on kuvittanut Jii Roikonen.
Ruslania

**Ruslania Books Oy** on venäläisten kirjojen ja lehtien maahantuoja, nettikauppa ja jälleenmyyjä. Agopovien perheen vuonna 1986 perustama Ruslania tuo maahan venäläisiä kirjoja, nuotteja, lehtiä, lautapelejä, kalentereita ja julisteita. Yrityksen toimitilat ovat Helsingissä. Ruslania on kustantanut maataloussanaston, *[[Sinuhe egyptiläinen|Sinuhe egyptiläisen]]* venäjäksi, tekniikan sanakirjan, kaksi talouden ja kaupan sanakirjaa sekä Osmo Jussilan *Suomen suuriruhtinaskunta* -kirjan venäjännöksen. Ruslania on vientiyhtiö, joka palvelee verkkokauppansa avulla asiakkaita kaikissa maanosissa. Suurimmat asiakasryhmät ovat yksityisasiakkaat, koulut, soitonopettajat ja -oppilaat, kirjastot, valtionhallinto. Ruslania on myös tukkuri, jolla on maailmanlaajuinen jälleenmyyjien kirjakauppaverkosto. Ruslanian toimitusjohtajana toimii Andreas Agopov, eMBA (synt. 1979).

Ruslania toimii huhtikuusta 2020 alkaen nettikauppana ilman kivijalkamyymälää. Yrityksen pääkonttori sijaitsee osoitteessa Kuortaneenkatu 3, 00520 Helsinki.

## Lähteet
* Huvudstadsbladet 7.3.2022
* Helsingin sanomat 2020
* Tampereen Tiima 2017
* Tsilari 2016
* HS NYT 2015
* Helsingin Sanomat 2013
* Lauttakylän Sanomat 2012
* Kamppi-Eira, Nro 14 2011
* Kaleva 29.4.2009 (.pdf)
* Metro 9.3.2009
* Karjalainen 30.1.2009
* HAAGA-HELIA Signals 2008 syksy
* Fintra 2008 (.pdf)
* Kauppalehti 2007
* Multiprint 2007
* Rondo 2006 
* Helsingin uutiset 2005
* Kamppi-Eira 2005

## Aiheesta muualla
* Ruslanian kotisivut
Jumissa

**Jumissa** (*Parked*) on Darragh Byrnen ohjaama suomalais-irlantilainen draamaelokuva vuodelta 2010. Elokuvan pääosissa näyttelevät Colm Meaney, Colin Morgan ja Milka Ahlroth. Elokuvaa kuvattiin tammi- ja helmikuussa 2010. Elokuvan tuotti suomalainen tuotantoyhtiö Helsinki-filmi.

## Lähteet
* http://www.ses.fi/fi/elokuva.asp?id=1137

## Aiheesta muualla
* 
*
Alströmer

**Alströmer** oli Ruotsin ritarihuoneeseen kirjoitettu aatelissuku numero 1938 ja vapaaherrallinen suku numero 302. Suku on kotoisin Alignäsistä, jossa Thore Carlsson (1652–1702) oli köyhä porvari.

Suvun tunnettuja jäseniä olivat:
* Jonas Alström (1685–1761), joka vuonna 1731 aateloitiin nimellä Alströmer. Alströmer oleskeli nuorena Lontoossa ja palattuaan takaisin 1724 Ruotsiin hän perusti synnyinkaupunkiinsa kutomatehtaan. Sen lisäksi Alströmer toimi mm. tupakkatehtailijana sekä kirjailijana. Hänet aateloitiin vuonna 1751.
* Patrick Alströmer (1733–1804). Hän toimi tehtailijana sekä kauppiaana sekä harrasti tieteitä. Alströmer toimi Itä-Intian kauppakomppanian johtajana 1777. Hänet korotettiin vapaaherraksi vuonna 1778.
* Claes Alströmer (1736–1794) korotettiin vapaaherraksi vuonna 1778. Hän matkusteli laajasti ja toi Pohjois-Amerikasta kasveja Linnélle, joka nimesi yhden kukista Alströmerin mukaan nimellä *Alstroemaria Peregrina*.

## Lähteet
* 
* 
### Viitteet
Antti Koskelin

**Antti Koskelin** (s. 1970) on suomalainen yritysjohtaja.

Tietotekniikan insinööriksi valmistunut Koskelin oli vuosina 1994–2008 töissä Nokialla toimien johtotehtävissä Yhdysvalloissa ja Suomessa. Konecranesin palvelukseen Koskelin tuli vuonna 2009 ja oli laajennetun johtoryhmän jäsenenä toimien konsernin tietohallintojohtajana (CIO). Vuonna 2011 Konecranesin tietohallintojohtajana hänet valittiin Suomen seitsemänneksi Vuoden CIO:ksi.

Konecranesilta Koskelin siirtyi Koneen tietohallintojohtajaksi vuoden 2015 alussa, josta tehtävästä hän luopui maaliskuussa 2024 ja ryhtyi hallitusammattilaiseksi.

## Lähteet
Dagmar Ruin

**Dagmar Nathaniel Ruin-Ramsay** (11. helmikuuta 1894 Saransk, Venäjä – 20. helmikuuta 1977 Ruotsi) oli suomalainen sairaanhoitaja ja ruotsin kielellä kirjoittanut kirjailija. Hän käytti myös nimimerkkejä *Syster* ja *Syster Dagmar*.

## Ura sairaanhoitajana kotimaassa ja ulkomailla

Dagmar Ruin osallistui sairaanhoitajana ensimmäiseen maailmansotaan, Suomen sisällissotaan ja Viron vapaussotaan. Heti Suomen sisällissodan jälkeen Dagmar Ruin alkoi järjestää virkistystoimintaa valkoisen puolen invalideille. Hän ohjasi myös lääkintäkoulutusta ja varustustusta yhteistyössä suojeluskuntien ylilääkärin kanssa. Ruinin johdolla valmistettiin erilaisia tarvikkeita ja instrumentteja. Ruin siirtyi vuosiksi 1922-1924 suojeluskuntien yliesikunnan palkkalistoille. Ruin asui myöhemmin 1920-luvulla jonkin aikaa Yhdysvalloissa jääkärien sairaanhoitajana toimineen Saara Rampasen luona. Dagmar Ruin työskenteli newyorkilaisessa sairaalassa ja tutustui muun muassa Jane Addamsiin ja Henry Fordiin.

Dagmar Ruin meni naimisiin 1928 Johan Ronald Ramsayn kanssa. Heille syntyi kaksi lasta, Anders (s.1930) ja Sigrid Oneida (s.1933). Hän kirjoitti 1960-luvun alussa kolme muistelmateosta.

## Teoksia
Nimellä *Dagmar Ruin*:
* *Fången*.         Söderström, Helsingfors 1920
Nimellä *Dagmar Ruin-Ramsay*:
* *Jag berättar om Clara och Henry Ford* : utgives till förmån för Pro-Patria hemmet för krigsoffer.    Författaren, Borgå 1948
* *Sägen och sanning kring en skånegård - Engeltofta*.        Söderström, Helsingfors 1961
* *Mina ryska år*.          Söderström, Helsingfors 1962
* *Bland frihetshjältar och dollarfurstar*.          Söderström, Helsingfors 1963
Nimimerkillä *Syster Dagmar*:
* *Heliga legender* ; av Syster Dagmar. Utgives till förmån för krigets offer.              Helsingfors 1934
Nimimerkillä *Syster*:
* *Där kriget går fram*.        Söderström, Helsingfors 1916, 2. uppl. 1917
* *Vid lägereldar : en bok om "mörka själar"*.          Söderström, Helsingfors 1917
* *Till Gröna-bataljonen 1*.         Söderström, Helsingfors 1919  
* *Till Gröna-bataljonen 2 : Över isarna*.         Söderström, Helsingfors 1919  

## Lähteet
* 

## Viitteet

## Aiheesta muualla
* Dagmar Ruin-Ramsay : Retkeily vanhassa pitäjässä, Helsingin Sanomat, 27.03.1938, nro 83, s. 33, Kansalliskirjaston digitaaliset aineistot
Garantia

**Vakuutusosakeyhtiö Garantia** (, ) on takauspalveluihin erikoistunut suomalainen finanssialan yhtiö ja osa suomalaista Taaleri-konsernia. Garantia tarjoaa useita vaihtoehtoisia rahoituskanavia takaamalla eläkelainoja, pankkilainoja ja pääomamarkkinoilta haettua rahoitusta. Garantian palveluihin kuuluvat myös muun muassa jäännösarvotakaukset, sijoitus- ja rahastotakaukset, portfoliotakaukset ja asuntolainatakaukset.

Garantia on perustettu vuonna 1993 ja sen omistaa Taaleri Oyj, jonka osake on listattu Helsingin pörssiin.

## Aiheesta muualla
*Kotisivut
*Taaleri
Nokia Asha 300

**Nokia Asha 300** on Nokian valmistama kosketusnäytöllä ja numeronäppäimistöllä varustettu matkapuhelin, joka julkistettiin Nokia World 2011-tapahtumassa lokakuussa 2011. Sen hintaluokka on 80–90 euroa alueesta riippuen.

## Tietoja
### Käyttöverkot
*GSM/EDGE 850/900/1800/1900
*WCDMA 850/900/1900/2100
### Mitat
*Pituus x leveys x paksuus: 113 × 50 × 13 mm
*Paino: 85 grammaa
### Näyttö
*Halkaisija: 61 mm (2,4 tuumaa)
*Resistiivinen kosketusnäyttö
*Resoluutio: QVGA 240 × 320
*262 144 väriä
*Tekniikat: TFT, LCD
### Muisti
*140 Mt sisäistä muistia
*128 Mt RAM-muistia
*MicroSD-muistikorttipaikka (tuki enintään 32 Gt korteille)
### Kamera
*5 megapikseliä (2 592 × 1 944)
*Kiinteä tarkennus
*4x zoom
*Itselaukaisin
*Valokuvaeditori
*VGA-videokuvaus (30 kuvaa sekunnissa, 4x zoom, resoluutio 640 × 480)
### Virranhallinta
*Valmiusaika GSM: 550 tuntia
*Valmiusaika WCDMA: 597 tuntia
*Puheaika GSM: 6 tuntia 54 minuuttia
*Puheaika WCDMA: 4 tuntia 18 minuuttia
*1 110 mAh BL-4U-akku (Li-Ion)
*2 mm latausliitäntä
### Laitteisto
*1 GHz prosessori
### Internetselain
*Nokia OSS Selain
*Proxy Browser
*CSS 2.0
*WAP 2.0
*HTML 4.0
*XHTML 1.1 ja Basic
*JavaScript 1.8
*DOM-tasot 1 ja 2
### Tiedonsiirto
*GPRS
*EGPRS
*EDGE
*3G
*HSDPA Cat9 (maks. 10,2 Mbps)
*HSUPA Cat5 (maks. 2 Mbps)
*Bluetooth 2.1 +EDR
*MicroUSB 2.0 High Speed -liitäntä (tiedonsiirto ja lataus)
### Ääniominaisuudet
*Tuetut audioformaatit: MP3, AAC, AAC LC, MP4, AAC+, eAAC+, WMA, NRT, MXMF, WAV, NB AMR, WB AMR ja MIDI
*3,5 mm audioliitäntä
### Viestintä
*Nokia Messaging Service Email 3.0
*Nokia Messaging 3.0
*Tuetut sähköpostiprotokollat: SMTP, IMAP4 ja POP3
*MMS+SMIL
### Muut sovellukset
*Nokia Money
*Nokia Life Tools
*Nokia Kauppa
*Esiladattuja Java-pelejä sekä *[[Angry Birds Lite]]*
### Muuta
*Läheisyystunnistin
*Värivaihtoehdot: grafiitti, punainen, musta ja pinkki

## Lähteet
*Nokia Asha 300 specifications - Nokia Europe 
*Nokia Asha 300 – GSMArena 
*Nokian uudet Series 40 Asha-puhelimet – Nokia Ääni, Nokian oma blogi  
*Nokia Asha 300 tarkka tuoteseloste – Nokian omat sivut 

## Aiheesta muualla
* Nokia Asha 300
* Nokia Asha 300 – Tuki
* Käyttöohjeet
Kukin tyylillään

**Kukin tyylillään** on Lassi Valtosen ensimmäinen studioalbumi. Albumin on tuottanut Matti Mikkola ja se julkaistiin CD:nä ja LP:nä 26. lokakuuta 2011. Kappalemateriaalia albumille ovat tehneet Matti Johannes Koivu, Marko Haavisto, Topi Saha sekä tuottaja Matti Mikkola ja Asa. Lisäksi albumi sisältää Valtosen version Pelle Miljoonan kappaleesta "Nuoriso sairastaa syöpää". Julkaisuviikollaan albumi nousi iTunes-musiikkipalvelun kymmenen eniten ladatun albumin joukkoon, ja sai myös positiivista palautetta kriitikoilta. Esimerkiksi musiikkilehti *[[Soundi]]n* toimittaja Pekka Laine antoi albumille neljä tähteä viidestä. Vuoden 2012 Emma-gaalassa albumi oli myös ehdolla vuoden 2011 parhaaksi popalbumiksi.

Albumilta on julkaistu kolme singleä. Ensimmäinen single "Vanhanaikainen" jaettiin radioasemien soittoon syyskuun alussa, ja toinen single "Tuhkaa ja hiekkaa" nostettiin muun muassa YleX:n soittolistalle, ja kappaleesta kuvattiin myös musiikkivideo. Kolmas single "Pispala" jaettiin radioille marraskuun 2011 aikana, ja myös tästä kappaleesta tehtiin musiikkivideo.

Albumi ylsi Suomen virallisen listan sijalle 10., ja se ylitti kultalevyyn oikeuttavan, 10 000 myydyn äänitteen rajan 1. joulukuuta 2011.

## Kappaleet
#
#
#
#
#
#
#
#
#
#
#
#

## Kokoonpano
* Lassi Valtonen – laulu ja rummut
* Thomas Rönholm – rummut
* Toni Kulku – perkussiot
* Juho Kanervo – basso ja sello
* Lasse Sirkko – kontrabasso ja pedalsteel
* Jesper Anastasiasis – basso
* Nichlas Rehn – sähkö ja akustinen kitara
* Juha Kuoppala – piano, urut, rhodes ja mellotron
* Matti Johannes Koivu – akustinen kitara, piano ja taustalaulu
* Topi Saha – huuliharppu
* Aili Järvelä – viulu
* Matti Mikkola – kitarat ja koskettimet
* Laura Vikstedt – taustalaulu
* Lauri Koski – taustalaulu

### Tuotanto
* Matti Mikkola – tuottaja, äänittäjä, miksaaja, sovittaja
* Petteri Asiala – äänittäjä (Ambience studio)
* Arttu Peljo – miksaaja (Fried Music)
* Henkka Niemistö – masteroija (Chartmakers)
* Jousisovitus: ”Sinun piti kävellä kanssani” Tommi Suutarinen – jousisovitus (kappale 7)

## Arvostelut
* Nuorgam: 63/100
* Rumba: 
* Soundi: 

## Lähteet

## Aiheesta muualla
*
Palatsirantakatu

**Palatsirantakatu** () on Nevajoen etelärantaa kulkeva rantakatu Pietarissa. Se ulottuu Kutuzovin rantakadulta Amiraliteetin rantakadulle. Siltä pääsee joen poikki Vasilinsaarelle Palatsisiltaa pitkin, ja Petrogradin puolelle Kolminaisuuden siltaa pitkin. 
Kadun varrella ovat Eremitaašin rakennukset, Talvipalatsi ja useita muita palatseja. Näihin kuuluvat Saltykovin palatsi, Suuriruhtinas Vladimirin palatsi ja Novo-Mihailovski Dvorets.

## Lähteet

## Aiheesta muualla
Semjonovštšina

**Semjonovštšina** () on maalaiskunta ja sen keskuskylä Novgorodin alueen Valdain piirissä Venäjällä. Kunnan pinta-ala on 341 neliökilometriä. Kylässä on vajaat 300 ja kunnassa 900 asukasta (vuonna 2009).

Semjonovštšinan kunta rajoittuu pohjoisessa Valdain piirin Ljubnitsan, lännessä Jaželbitsyn ja kaakossa Ivantejevon kuntiin sekä etelässä ja lännessä Demjanskin piiriin. Pinta-alasta 77,6&nbsp;% on metsää ja 16,5&nbsp;% maatalousmaata. Keskuskylän lisäksi kuntaan kuuluu 27 kylää: Bojary, Bolšoje Zamošje, Dobrilovo, Domaši, Fišuki, Holmy, Jablonka, Jazvištši, Karpeja, Kirillovštšina, Kopeinik, Kotjaty, Krasivitsy, Kujany, Makuši, Mirohny, Podolskaja, Poivištši, Rutšji, Ryžoha, Sosnino, Sosnitsy, Suhaja Niva, Zaborovje, Zehovo, Žitno ja Zlodari.

Semjonovštšinan kautta kulkee Demjanskista M10-valtatielle Jaželbitsyyn johtava maantie. Tärkeimpiä työnantajia ovat julkiset palvelut. 88 % työvoimasta työskentelee kunnan ulkopuolella.

Kunnassa toimii lastentarha, koulu ja kaksi ensiapuasemaa. Kulttuurilaitoksia ovat kylien kerhotalot ja kirjastot. Nähtävyyksiin kuuluvat muinaiset hautapaikat ja kulttikivet sekä toisen maailmansodan muistomerkit.

## Lähteet

## Aiheesta muualla
* Semjonovštšinan kunnan sivusto
Danjaq

**Danjaq** on James Bond -elokuviin keskittynyt holdingyhtiö, joka omistaa tekijän oikeudet Bond-elokuvien tavaramerkeistä ja logoista. Yhtiön nimi tulee Albert R. Broccolin ja Harry Saltzmanin vaimojen etunimien alkukirjaimista.

## Katso myös
* EON Productions
* United Artists
Elmo

**Elmo** voi tarkoittaa seuraavia:
* Elmo, miehen etunimi
* Elmo, kirjailija Juhani Peltosen luoma fiktiivinen urheilijasankari
*Elmo, suomalainen urheiluaiheinen kuukausilehti
* Elmo, television visailuohjelma
* Elmo, nukkehahmo tv-sarjassa *Seesamtie*
* Elmo, Iiro Rantalan albumi
Lantaanioksidi

**Lantaanioksidi** (La2O3) on lantaanin oksidi. Yhdistettä voidaan käyttää muun muassa parantamaan lasin optisia ominaisuuksia.

## Ominaisuudet ja valmistus
Lantaanioksidi on jauhemaista valkoista kiinteää ainetta. Se liukenee vain hyvin vähän veteen ja vesiliuoksissa muodostuu lantaanihydroksidia (La(OH)3). Lantaanioksidi on harvinaisten maametallien oksideista emäksisin. Lantaanioksidia muodostuu muun muassa kuumennettaessa lantaanihydroksidia, -karbonaattia tai -oksalaattia.

Lantaanioksidista voidaan valmistaa myös ohutkalvoja esimerkiksi ALD-menetelmällä. Ohutkalvoissa prekursorina on usein jokin β-diketonaattiyhdiste, kuten lantaanitetrametyyliheptaanidionaatti. Ohutkalvoissa lantaanioksidi voi olla kidemuodoltaan kuutiollisena tai heksagonaalisena riippuen ohutkalvojen kasvatuslämpötilasta. Lantaanioksidiohutkalvoja voidaan valmistaa myös höyrystämällä käyttäen elektronisuihkua tai pulssilasereita tai ruiskutekniikalla.

## Käyttö
Lantaanioksidi parantaa lasin taitekerrointa ja vähentää dispersiota lasissa. Optisessa lasissa lantaanioksidia voi olla lisättynä jopa 40%. Yhdiste parantaa myös lasin emäskestävyyttä. Lisäksi yhdistettä voidaan käyttää valmistettaessa fluoresoivia väriaineita ja teknisiä keraameja. Lantaanioksidi myös stabiloi alumiinioksidia, mikä parantaa alumiinioksidin kestävyyttä katalyyttinä.

## Lähteet

## Aiheesta muualla
*ChemBlink: Lanthanum oxide
Maarit Peltomaa

**Maarit Anneli Peltomaa** (s. 10. syyskuuta 1964 Tampere) on suomalainen näyttelijä. Hän valmistui ylioppilaaksi Kalevan lukiosta vuonna 1984. Teatterikorkeakoulussa hän opiskeli vuosina 1985–1989 josta valmistui teatteritaiteen maisteriksi.

Peltomaa on uransa aikana näytellyt teattereissa, televisiossa, elokuvissa, tv-mainoksissa, sekä radiossa. Häntä on nähty eritoten Lauri Törhösen ja Tapio Piiraisen elokuvissa.

Näyttelijätöidensä lisäksi hän on toiminut ohjaajana, näyttelijätyön lehtorina, käsikirjoittajana, tuottajana, juontajana sekä kouluttajana.

## Filmografia

### Televisio - ja nettisarjat

## Teatterikiinnitykset
* Kajaanin kaupunginteatteri, 1989–1991
* Lahden kaupunginteatteri, 1991–1993
* Tampereen Työväen Teatteri, 1993–1995
* Turun kaupunginteatteri, 1995–1997
* Lappeenrannan kaupunginteatteri, 1998–2000
* Teatteri Imatra, 2000–2001
* Hämeenlinnan kaupunginteatteri, vierailija, 2010
* Lahden kaupunginteatteri, vierailija 2013
* Kajaanin kaupunginteatteri 2017

## Lähteet
* 
* 

### Viitteet

## Aiheesta muualla
* 
* 
* Kotisivu
David Murray

**David Murray** on useamman henkilön nimi:

*David Murray, skotlantilainen kilpa-autoilija
*David Murray, Ranskassa asuva yhdysvaltalainen saksofonisti
*David Murray, skotlantilainen taidemaalari
*David Murray, Iron Maidenin kitaristi
Nikolai Saksonov

**Nikolai Nikolajevitš Saksonov** (, 6. tammikuuta 1923 Serga, Permin kuvernementti, Venäjän SFNT, Neuvostoliitto – 2. marraskuuta 2011 Elektrouglin esikaupunkialue) oli Neuvostoliittoa edustanut painonnostaja, olympiamitalisti, maailman- ja euroopanmestari.

Saksonov saavutti sarjan 60 kg olympiahopeaa Helsingissä 1952. Lisäksi hän voitti maailmanmestaruuden Tukholmassa 1953. Näiden kahden mitalin ohella hän saavutti kaksi EM-mitalia. Saksonovin onnistui nostaa urheilu-urallaan myös useita maailmanennätyksiä.

Saksonov kuoli 88-vuotiaana 2. marraskuuta 2011.

## Lähteet
* Nikolay Saksonov Biography and Olympic Results  Olympics at Sports-Reference.com 

### Viitteet
David Murray (saksofonisti)

**David Murray** (s. 19. helmikuuta 1955) on yhdysvaltalainen jazzmuusikko. Hänen soittimensa on saksofoni.

Murray esittää yhtyeensä David Murray Cuban Ensemblen kanssa muun muassa Nat King Colen levyttämiä kappaleita.

Murray asuu Pariisissa ohjelmatoimistoa pitävän vaimonsa kanssa.

Murray vieraili Tampere Jazz Happeningissä marraskuussa 2011. Pori Jazz -festivaaleilla Murray on vieraillut kvartetteineen 1983 ja 1991 sekä David Murray Big Bandin johtajana 1999. Turun jazztapahtumassa Murray esiintyi Power Quartet -yhtyeensä kanssa helmikuussa 1999.

## Lähteet

## Aiheesta muualla
Kanadanvuokko

**Kanadanvuokko** eli **kanadanisovuokko** (*Anemonidium canadense*, syn. *Anemone canadensis*) on suurikokoinen, Pohjois-Amerikasta kotoisin oleva leinikkikasvi.

## Ulkonäkö ja koko

Monivuotinen kanadanvuokko kasvaa 30–70 cm pitkäksi. Varsi on pysty, yläosastaan haarainen ja tiheäkarvainen. Juurakko on vankka. Pitkäruotisia aluslehtiä on tavallisesti kaksi kappaletta. Lehden lapa on munuaismainen, 3–5-jakoinen, liuskat 2–3-halkoisia, hampaisia ja suippoja. Ruodittomat varsilehdet ovat vastakkain tai kolmen kiehkurana. Varsilehdet ovat aluslehtiä pienempiä. Kukat ovat yksittäin varren tai haarojen päissä. Kukkaperä on pituudeltaan jopa 12 cm pitkä. Kukat ovat 2–4 cm leveitä. Kehä on teriömäinen, valkoisia kehälehtiä viisi kappaletta. Suomessa kanadanvuokko kukkii kesä-elokuussa. Hedelmistössä on karvaisia, 8 mm pitkiä otakärkisiä pähkylöitä. Kanadanvuokko on myrkyllinen kasvi.

## Levinneisyys
Kanadanvuokko on alun perin kotoisin Pohjois-Amerikasta. Laji on levinnyt Eurooppaan villiintyneenä koristekasvina. Suomessa kanadanvuokko on harvinainen viljelyjäänne, jota voi tavata eri puolilla Etelä- ja Keski-Suomea Oulun korkeudelle saakka.

## Elinympäristö
Villiintynyttä kanadanvuokkoa voi tavata puistoissa, pientareilla ja teidenvarsilla.

## Käyttö
Kanadanvuokkoa kasvatetaan Euroopassa koristekasvina.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2020: Kanadanvuokon (''Anemonidium canadense'') levinneisyys Suomessa.
*Suomen Lajitietokeskus: Kanadanvuokko (''Anemonidium canadense'')
*Puutarha.net: Kanadanvuokko ''Anemonidium canadense''
*ITIS: ''Anemone canadensis'' 
*United States Department of Agriculture (USDA): ''Anemone canadensis''
Jodhaa Akbar

**Jodhaa Akbar** on Ashutosh Gowarikerin ohjaama intialainen historiallinen draamaelokuva vuodelta 2008. Päärooleja näyttelevät Hrithik Roshan ja Aishwarya Rai Bachchan. Elokuva kertoo mogulihallitsija Akbarin ja hinduprinsessa Jodhabain rakkaustarinasta.

*Jodhaa Akbar* voitti monia palkintoja ja oli vuoden kuudenneksi eniten tuottanut hindinkielinen elokuva. Se esitettiin Suomessa Rakkautta ja anarkiaa -elokuvafestivaaleilla vuonna 2009.

## Näyttelijät

## Soundtrack

## Palkinnot
* Filmfare Awards
** Paras elokuva – Ronnie Screwvala, Ashutosh Gowariker
** Paras ohjaus – Ashutosh Gowariker
** Paras miespääosa – Hrithik Roshan
** Paras sanoitus – Javed Akhtar (”Jashn-E-Bahara”)
** Paras taustamusiikki – A. R. Rahman

* Screen Awards
** Paras elokuva – Ronnie Screwvala, Ashutosh Gowariker
** Paras miespääosa – Hrithik Roshan
** Paras taustamusiikki – A. R. Rahman
** Paras koreografia – Raju Khan (”Khwaja Mere Khwaja”)
** Paras ohjaus – Ashutosh Gowariker
** Paras naispääosa (yleisön valinta) – Aishwarya Rai Bachchan

* Stardust Awards
** Vuoden tähti – Hrithik Roshan
** Unelmaohjaaja – Ashutosh Gowariker
** Uusi uhka – Nikitin Dheer

* International Indian Film Academy Awards
** Paras elokuva – Ronnie Screwvala, Ashutosh Gowariker
** Paras ohjaus – Ashutosh Gowariker
** Paras miespääosa – Hrithik Roshan
** Paras musiikki – A. R. Rahman
** Paras sanoitus – Javed Akhtar (”Jashn-E-Bahara”)
** Paras mieslaulaja – Javed Ali (”Jashn-E-Bahara”)
** Paras lavastus – Nitin Chandrakant Desai
** Paras taustamusiikki – A. R. Rahman
** Paras puvustus – Neeta Lulla
** Paras leikkaus – Ballu Saluja
** Paras maskeeraus – Madhav Kadam

## Lähteet

## Aiheesta muualla
* Virallinen sivusto 
* 
*
Pareidolia

**Pareidolia** on kognitiivinen vinouma, jossa epämääräiset ja satunnaiset aistihavainnot muokkaantuvat yksilön mielessä selkeiksi ja merkityksellisiksi.
Tyypillisesti pareidolia-ilmiö koskee kasvojen näkemistä, mutta ei rajoitu siihen. Pareidolia koskee myös kuuloaistia.

## Lähteet

## Aiheesta muualla
Kaatopaikkarata

**Kaatopaikkarata** on kiertorata muutama sata kilometriä geosynkronisen radan ulkopuolella, jonne parkkeerataan esimerkiksi käytöstä poistetut tietoliikennesatelliitit. Siellä olevat satelliitit eivät voi törmätä toimiviin satelliitteihin.

## Aiheesta muualla
*Graveyard orbit
Tyyne Raunio

**Tyyne Raunio** on vuonna 2006 perustettu suomalainen rockyhtye. Yhtye allekirjoitti levytyssopimuksen Dynasty Recordings -levy-yhtiön kanssa vuonna 2008. Yhtyeen jakelusta ja promootiosta vastaa EMI. Vuonna 2010 yhtye julkaisi debyyttialbuminsa ''Olet kaunis''. Levyltä julkaistiin neljä singleä: "Ääriviivat", "Sivullinen", "Olet kaunis" ja "Jään päällä lunta". "Sivullinen"-kappaleesta julkaistiin musiikkivideo. Kesällä 2011 yhtye aloitti äänitykset tuottaja Jyrki Tuovisen kanssa.

## Julkaisut
* ''Olet kaunis'' (levy, 2010)
* *Rakkaus, kaipuu & kuolema* (EP, 2016) 
* Tänään on hyvä päivä (single, 2017)

## Jäsenet
* Lauri Tanskanen – laulu
* Jussi Nikula – kitara
* Tommi Kotkamaa – basso
* Juha Räsänen – rummut

## Lähteet

## Aiheesta muualla
* Haastattelussa Tyyne Raunio
Renan Bressan

**Renan Bardini Bressan** (s. 3. marraskuuta 1988 Tubarão, Brasilia) on valkovenäläinen jalkapalloilija. Hän edustaa venäläistä Alania Vladikavkazia ja on pelipaikaltaan keskikenttäpelaaja.

## Ura
Bressan siirtyi valkovenäläiseen Gomeliin huhtikuussa 2007. Kahden ja puolen vuoden jälkeen tammikuussa 2010 hän siirtyi BATE:n. Hän oli kaudella 2010 Valko-Venäjän pääsarjan paras maalintekijä 15 osumallaan.

## Lähteet
* 
* 

## Aiheesta muualla
* Renan Bressanin esittely FK BATE:n virallisella sivustolla
Olet kaunis

**Olet kaunis** on Tyyne Raunio -yhtyeen esikoisalbumi. Levyn julkaisi Dynasty Recordings / EMI 22. syyskuuta 2010. Levyltä julkaistiin neljä singleä: ”Ääriviivat”, ”Sivullinen”, ”Olet kaunis” ja ”Jään päällä lunta”, joista kappaleesta ”Sivullinen” kuvattiin musiikkivideo. Videon ohjasi Juha Lankinen.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
;Yhtye
* Lauri Tanskanen – laulu
* Tommi Kotkamaa – basso
* Jussi Nikula – rummut, kitara (kappaleet 3–6 ja 8–12)

+

* Jere Haakana – kitara (kappaleet 1, 2, 6, 7, 10 & 11)

;Tuotanto
* Antti Eräkangas – tuottaja, miksaaja
* Svante Forsbäck – masteroija

## Arvostelut
* Soundi: 

## Lähteet
TIR

**TIR** eli **T**ransport **I**nternational **R**outier on rahtiliikenteessä käytetty lyhenne Ranskassa tehdystä yleissopimuksesta, jonka tavoitteena on tavaroiden keskeytyksetön kuljettaminen maiden välillä samalla, kun kauttakulkumaan tulliviranomaisille suodaan maksimaaliset turvatakuut. Käytännössä TIR-merkityt kuljetukset siis ohittavat normaalit tullimuodollisuudet. Tämä nopeuttaa ja helpottaa kansainvälistä tavaraliikennettä.

## TIR-yleissopimus
TIR-carnet'isiin merkittyjen tavaroiden kansainvälistä kuljetusta koskeva tulliyleissopimus tehtiin Genevessä 14. marraskuuta 1975. Maantiekulkuneuvoilla tapahtuvaa kuljetusmenettelyä varten luotiin säännöksiä kansainvälisen kauppavaihdon yhdenmukaisuuden kehittämiseksi.

## Lähteet
Lopen yläkoulu ja lukio

**Lopen yläkoulu ja lukio** on Lopen kirkonkylässä sijaitseva yläkoulu- ja lukio-opetusta tarjoava oppilaitos. Oppilaitos on Lopen ainoa, joka tarjoaa molempia samoissa tiloissa ja yhteisissä päärakennuksissa. Yläkoulussa on oppilaita yli 300 ja lukiossa opiskelijoita 60. Lukio aloitti toimintansa vuonna 1995. 

Päärakennuksia on kaksi: A-talo ja B-talo. Viisikymmentä vuotta vanha B-talo purettiin vuoden 2010 aikana sillä välin kun viereen rakennettiin uusi kaksikerroksinen koulurakennus. Nykyinen A-talo on rakennettu vuonna 1964, mutta remontoitu 2000-luvulla. Yhdessä Lopen kirkonkylän alakoulun kanssa ne muodostavat Lopen koulukeskuksen, joka käsittää yli 600 opetuksessa olevaa. Koulukeskuksessa sijaitsee lisäksi Elmolan liikuntasali sekä ulkoliikuntakentät.

Oppilaitos nousi uutisiin toukokuussa 2018, kun koululla tapahtui tietovuoto yksi päivä ennen EU:n yleisen tietosuoja-asetuksen voimaantuloa. 

## Lähteet
Janus Records

**Janus Records** oli vuosina 1970–79 toiminut yhdysvaltalainen levy-yhtiö, GRT Recordsin alamerkki. Sille kuuluneita esiintyjiä olivat muun muassa Mungo Jerry, The Whispers ja Ray Stevens. Brittiläisistä yhtyeistä Janus julkaisi muun muassa Camelin ja Judas Priestin julkaisuja.

Vuosina 1970–75 yhtiö jakeli myös Westbound Recordsin albumeja, ja lisäksi Barnaby Recordsin vastaavia vuosina 1974–79.
Riihimäen keskuskirkko

**Riihimäen keskuskirkko** on Riihimäen keskustassa sijaitseva puukirkko. Sen on suunnitellut helsinkiläinen arkkitehtitoimisto Nyström–Petrelius–Penttilä, ja se valmistui vuonna 1905. Kirkkoa on laajennettu vuonna 1927 ja korjauksia suoritettu vuosina 1952, 1977–1978 ja 2005. Kirkossa on 630 istumapaikkaa. Kirkossa toimii Riihimäen seurakunta.

## Historia
Riihimäen kuuluessa Hausjärven kuntaan palveli riihimäkeläisiä vuonna 1789 valmistunut Hausjärven kirkko. Riihimäkeläiset kävivät jumalanpalveluksessa jalkaisin ja talvisin hevoskyydillä. Kävelymatka lyheni kolme kilometriä, kun Riihimäen ja Hikiän välillä alkoi kulkea kirkkojuna.

Aloite rukoushuoneen rakentamisesta Riihimäelle tuli lähetysompeluseuraväen piiristä. Rahaa tämän rukoushuoneen rakentamiseen kerättiin muun muassa arpajaisilla. Hausjärven kunta luovutti osan viinaverovaroista, seurakunta antoi 3&nbsp;000 markkaa ja suuriruhtinaskunnan senaatti osallistui 16&nbsp;000 markalla sekä myöntämällä puuta Kytäjärven kruununmetsästä. Tontin rukoushuonetta varten lahjoitti Karan kartanon isäntä Torsten Nordensvan.

Rukoushuoneen suunnitteli helsinkiläinen arkkitehtitoimisto Nyström-Petrelius-Penttilä, ja se vihittiin kirkoksi helluntaina 1905. Vihkijänä toimi Porvoon piispa Herman Råbergh. Omalla kirkolla oli suuri vaikutus koko Riihimäen yhdyskunnan kehitykseen. Seurakunta itsenäistyi Hausjärvestä kauppalan kanssa vuonna 1922.

Kirkkoa uudistettiin 1927 arkkitehti Kauno S. Kallion suunnitelmien mukaan. Kirkon tornia korotettiin ja istumapaikkojen määrää lisättiin 800:an. Kirkko vaurioutui talvisodan pommituksissa mutta korjattiin välirauhan aikana sekä vuonna 1952. Vuosina 1977-1978 tehdyn peruskorjauksen yhteydessä rakennettiin kirkon sakasti. Viimeisimmän korjauksen aikana 2005 toteutettiin arkkitehti Hanna Lyytisen suunnitelema väritys ja valaisimet. 

## Sisätilat
Kirkkosalin kuorisyvennys pilastereineen muodostaa "Taivaan portti" -aiheen. Kirkon kristallisen kynttiläkruunun on kirkolle lahjoittanut ylikonduktööri Gustaf Skogster. Alttariseinällä on kuvataiteilija Hannes Autereen veistämä, seurakuntanuorten lahjoittama krusifiksi. Kattoholvin koristemaalaus on taiteilija Urho Lehtisen työtä vuodelta 1927. Kirkon etuosassa ovat saman taiteilijan maalaukset: syntiinlankeemus, Golgata ja taivas. Maalaukset olivat alkujaan saarnatuolin seinämissä. 

Kirkon ensimmäiset 11-äänikertaiset urut valmistuivat 1906. Nykyiset 26-äänikertaiset urut asennettiin vuonna 1978. Urut suunnitteli Asko Rautioaho ja valmisti urkurakentamo Hans Heinrich.

Kellotornin pienempi kirkonkello on valettu Pietarissa, ja se on peräisin Riihimäen varuskunnan ortodoksisesta kirkosta. Vuodelta 1927 peräisin oleva isompi kello on Lokomon valama.

## Ympäristö
Kirkonmäen rinteeseen rakennettiin 1964 Erkko Virkkusen suunnittelemat seurakuntakoti ja pappila. Riihimäen karjalaiset pystyttivät 1955 kuvanveistäjä Kirsi Liimataisen suunnitteleman gabrokivisen muistomerkin 1944 luovutettuun Karjalaan jääneiden vainajien muistoksi. Kuvanveistäjä Jyrki Sailo veisti samana vuonna pronssisen patsaan *Kalapojan* läheiseen kirkonpuistoon. 

## Lähteet

## Aiheesta muualla
Bernardo Citterio

**Bernardo Citterio** (11. kesäkuuta 1908 – 13. marraskuuta 2002) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 30. toukokuuta 1931 ja nimitettiin sen vihkipiispaksi sekä Florianan titulaaripiispaksi 4. marraskuuta 1969. Piispaksi vihkiminen seurasi 7. joulukuuta. Pääkonsekraattorina toimi Giovanni Umberto Colombo, jota avustivat Giuseppe Schiavini ja Luigi Oldani.

Citterio jäi eläkkeelle 30. joulukuuta 2000.

## Lähteet
Cronopio

**Cronopio** on hävinnyt nisäkässuku, joka tunnetaan Argentiinan Río Negron seuduilta.

*Cronopio dentiacutus* on aiemmin tuntemattoman lajin fossiili, jonka on sanottu muistuttavan animaatioelokuvan *[[Ice Age]]* sapelihampaista oravaa. Se on pienikokoinen nisäkäs, jolla  on hyvin pitkät hampaat, kapea kuono ja suuret silmäkuopat. Ulkomuodon perusteella on oletettu, että se on liikkunut pimeällä ja välttänyt näin saalistajat.

## Kuvaus
*Cronopio* tunnetaan holotyypistä MPCA&nbsp;PV&nbsp;45, joka on osittainen kallo, sekä näytteistä MPCA&nbsp;PV&nbsp;450, osittainen vasen alaleuka, josta hampaat ovat vahingoittuneet, sekä MPCA&nbsp;PV&nbsp;453, epätäydellinen kallo, jossa on melko täydellinen oikea alaleuka, josta puuttuu osa hampaista. Kaikki näytteet ovat peräisin La Buitreran seudulta, Neuquénin ryhmän Candelerosin muodostumasta, ajallisesti myöhäisen liitukauden Cenomanum-vaiheesta, noin 100–96 miljoonaa vuotta sitten.

## Nimi
*Cronopion* ovat nimenneet Guillermo W. Rougier, Sebastián Apesteguía ja Leandro C. Gaetano vuonna 2011 Sen tyyppilaji on *Cronopio dentiacutus*. Suku on nimetty argentiinalaisen kirjailijan Julio Cortázar teoksessa esiintyvän kuvitteellisten hahmojen *cronopioiden* mukaan.

## Fylogenia

Rougier, Wible, Beck ja Apesteguía (2012) tutkimuksen mukaan:

## Lähteet
Gervasio Gestori

**Gervasio Gestori** (1. helmikuuta 1936 – 6. tammikuuta 2023) oli italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin San Benedetto del Tronto-Ripatransone-Montalton hiippakunnan piispaksi 21. kesäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Carlo Maria Martini, jota avustivat Giuseppe Chiaretti ja Bernardo Citterio.

## Lähteet
Intiaanikesä Vol. 3

**Intiaanikesä Vol. 3** on 15. kesäkuuta 2011 julkaistu kokoelmalevy. Parhaimmillaan se ylsi Suomen virallisella albumilistalla sijalle 1 (32/2011). __notoc__

## Kappaleet

### CD 1
# Jare & VilleGalle feat. Märkä-Simo − *[[Häissä]]*
# Inna − *Sun Is Up <small>(Play&Win Radio Edit)</small>*
# Shakira − *La Tortura*
# Los Del Rio − *Macarena*
# Spice Girls − *Wannabe*
# Kaija Koo − *Vapaa*
# Katrina and the Waves − *Walking On Sunshine*
# Safri Duo − *Played -A- Live*
# Captain Jack - *Captain Jack*
# Spankers − *Sex on the Beach*
# Stars On 45 − *45*
# Bob Sinclar feat. Steve Edwards − *World Hold On (Children of the Sky)*
# David Tavare − *Summer Love*
# Hanson − *MMMBop*
# Vanilla Ice − *Ice Ice Baby*
# Basic Element − *Touch You Right Now*
# ATB − *Let U Go*
# Gigi' D Agostino − *L'Amour Toujours*
# Maxi Priest − *Close to You*
# Toto − *Africa*

### CD 2

# Poju − *[[Poika (saunoo)]]*
# Culture Beat − *Mr. Vain*
# Gipsy Kings − *Bamboleo*
# Pachanga − *I Don't Like Reggae-ton*
# Soul Captain Band − *Vauvantekohomma*
# Ace Of Base − *All That She Wants*
# Kate Ryan − *Desenchantee*
# Armin Van Buuren feat. Sharon Del Adel − *In and Out of Love*
# Melodie MC/Roberto Romboni − *Anyone Out There*
# Eddy Wata − *I Like the Way*
# Vinyl Shakerz − *One Night in Bangkok <small>(Vinyl Shakerz Screen Cut)</small>*
# Jean S. − *Kun Chicago kuoli (The Night Chicago Died)*
# Apulanta − *Hiekka*
# In-Grid − *Tu Es Foutu*
# Ann Lee − *2 Times*
# Robert Miles − *Children*
# 2 Unlimited − *No Limits*
# EMF − *Unbelievable*
# Laidback − *Sunshine Reggae*
# Eagle-Eye Cherry − *Save Tonight*

### CD 3

# Scooter − *Fire*
# Milk & Sugar Vs. Vaya Con Dios − *Hey (Nah Neh Nah) <small>(Milk & Sugar Radio Version)</small>*
# Pitbull − *Bon Bon*
# Paulina Rubio − *Baila Casanova*
# Boney M. − *Sunny*
# Nylon Beat − *Rakastuin mä looseriin*
# Men At Work − *Down Under*
# Ruben Gomez − *Baila Baila Con Migo*
# DJ Ötzi − *Hey Baby*
# Pate Mustajärvi − *Ukkometso*
# PMMP − *Pikkuveli*
# Blondie − *Tide Is High*
# Leila K − *Murderer*
# Pandora feat. Stacy − * Why*
# Nicko − *Last Summer <small>(Original Radio Edit)</small>*
# Technotronic − *Pump Up the Jam*
# DJ Bobo − *Let The Dream Come True*
# A-Tyyppi − *Ihanaa Leijonat ihanaa <small>(Siperia opettaa remix</small>)*
# Jimmy Cliff − *I Can See Clearly Now*
# Joe Cocker − *Summer in the City*

## Lähteet
Olavsvernin tukikohta

**Olavsvernin tukikohta** oli Norjan laivastotukikohta Tromssan kunnassa. Se alistettiin 1. tammikuuta 2003 Bergenissä sijaitsevaan Haakonsvernin laivastoasemaan (HOS) ja on sittemmin lakkautettu ja on myynnissä.

## Lähteet

## Aiheesta muualla
*Esittely 
*Olavsvern underlegges Haakonsvern 2003
Laksevåg

**Laksevåg** (aiemmin **Laxevaag**) on entinen kunta Norjassa Hordalandin läänissä. Nykyisin se on Bergenin kaupunginosa keskustan länsipuolella. Vuonna 2011 siellä oli 38&nbsp;565 asukasta.

Kaupunginosan rajat ovat lähes samat kuin entisen kunnan lukuun ottamatta pientä Gyldenprisin aluetta, joka liitettiin siihen.

## Aiheesta muualla
*Laksevåg Bergenin sivulla
Krystal Jung

**Chrystal Soo Jung** (; s. ), joka tunnetaan paremmin nimellä **Krystal**, on yhdysvaltalainen laulaja ja näyttelijä, joka asuu Etelä-Koreassa.

Levy-yhtiö SM Entertainment otti ensin töihin Krystalin isosiskon Jessica Jungin Jungin perheen ollessa lomalla Etelä-Koreassa. Krystal aloitti uransa vuonna 2002 kuvaamalla mainoksia ja musiikkivideoita käydessään samalla englanninkielistä koulua Etelä-Koreassa. Krystal on korealaisen tyttöyhtyeen f(x):n viides jäsen. Hän kirjoitti levytyssopimuksen SM Entertainmentin kanssa vuonna 2006 12-vuotiaana. Hän on myös näytellyt monissa draamoissa kuten *[[The Heirs]]*. Krystal puhuu englantia ja koreaa. 

## Lähteet

## Aiheesta muualla
* 
* 
* https://www.hancinema.net/korean_Krystal.php
Pjotr Durnovo

** Pjotr Nikolajevitš Durnovo** (; 6. joulukuuta (J: 24. marraskuuta) 1842 Tver – 24. syyskuuta (J: 11. syyskuuta) 1915 Pietari) oli venäläinen juristi ja virkamies, joka toimi Venäjän keisarikunnan sisäministerinä vuosina 1905–1906 ja tukahdutti voimakeinoin vuoden 1905 vallankumouksen.

Durnovo syntyi vuonna 1842 tai 1845. Hän palveli Venäjän laivastossa, jossa sai luutnantin arvon. Kouluttautuduttuaan sotilasjuristiksi hän sai vuonna 1870 viran sotaministeriön oikeusosaston alaisesta Kronstadtin merisotaoikeudesta. Hän toimi 1872–1873 Vladimirin ja 1873–1875 Moskovan piirioikeuden prokuraattorin apulaisena sekä 1875 Rybinskin ja 1875–1880 Vladimirin piirioikeuden prokuraattorina. Hänet nimitettiin vuonna 1883 sisäministeriön poliisidepartementin apulaispäälliköksi ja seuraavana vuonna päälliköksi. Poliisijohtajana hän vastasi valtakunnan sisäisestä turvallisuudesta pääosan Aleksanteri III:n valtakaudesta. Hän muun muassa nujersi keisari Aleksanteri II:n murhasta vastuussa olleen maanalaisen Narodnaja volja -järjestön. Durnovo joutui eroamaan poliisin johdosta vuonna 1893 skandaalin vuoksi. Hän oli ylittänyt valtuutensa määrämällä poliisit tunkeutumaan ulkomaisen diplomaatin asuntoon ja takavarikoimaan sieltä hänen oman rakastajattarensa lähettämiä kirjeitä. Durnovo nimitettiin samana vuonna hallitsevan senaatin jäseneksi.

Durnovo nimitettiin Venäjän apulaissisäministeriksi Nikolai II:n valtakaudella vuonna 1900. Keskellä vallankumouksellista yleislakkoa pääministeri Sergei Witte määräsi Durnovon lokakuun lopussa 1905 virkaatekeväksi sisäministeriksi. Witteä oikeistolaisempi Durnovo ryhtyi heti taltuttamaan vallankumousta: Hän kukisti verisesti merisotilaiden kapinan Pietarissa ja kansannousun Moskovassa, pidätytti tuhansia sekä määräsi joulukuussa 1905 vangittaviksi Pietarin työläisneuvoston ja vastaavan Moskovan neuvoston edustajat. Hän pääsi tehokkailla vastavallankumouksellisilla toimillaan keisari Nikolai II:n suosioon. Durnovo joutui eroamaan ministerin tehtävistä yhdessä Witten kanssa toukokuussa 1906. Hänet nimitettiin parlamentin ylähuoneeksi muutettuun Venäjän valtakunnanneuvostoon, jossa hänestä tuli konservatiivisen oikeiston johtohahmo. Hän sai myös todellisen salaneuvoksen arvonimen.

Durnovo tunnetaan myös helmikuussa 1914 laatimastaan kaukonäköisestä muistiosta, jossa hän arvioi maailman olevan maailmansodan partaalla ja Venäjän imperiumin romahtamaisillaan. Hän suositteli Venäjää liittoutumaan Saksan kanssa sodan välttämiseksi.

## Lähteet
Karljohansvern

**Karljohansvern** on Norjan laivaston laivastotukikohta ja telakka Hortenissa Vestfoldissa. Telakka rakennettiin kuninkaan 1818 tekemällä päätöksellä, ja 1960-luvulla laivasto siirtyi Haakonsverniin, minkä jälkeen Karljohanvernissä jatkoi siviilitelakka Horten Verft A/S, kunnes se meni 1987 konkurssiin. 

## Lähteet

## Aiheesta muualla

* Om navnet Karljohansvern 
* Karljohansvern på Nasjonale Festningsverk
Trondenes fort

**Trondenes fort** on linnoitus Harstadin pohjoispuolella Norjassa. Saksa rakensi sen osaksi Atlantin vallia 1943 miehittäessään Norjaa. Siellä on Norjan laivaston tukikohta.

Se on nykyisin Norjan puolustusvoimien käytössä harjoitusalueena.

## Lähteet
William Cecil

**William Cecil**, 1. Burghleyn paroni (13. syyskuuta 1521 – 4. elokuuta 1598) oli Englannin kuningattaren pääneuvonantaja lähes koko Elisabet I:n valtakauden ajan. Hän toimi Englannin valtionhoitajana kahdesti Edvard VI:n hallitessa 1550–1553 ja Elisabetin aikana 1558–1572.

William Cecilin isä toimi pienessä virassa Henrik VIII:n hovissa. Cecil varttui isänsä tilalla Stamfordissa ja opiskeli St. John’s Collegessa Cambridgessa. Sieltä hän siirtyi opiskelemaan lakia Lontooseen. 1548 hänet nimitettiin lordiprotektori Somersetin yksityissihteeriksi. Somersetin menetettyä asemansa Cecil joutui hetkeksi vankeuteen Toweriin, josta hän palasi takaisin neuvoston jäseneksi.

Cecil nimitettiin 1550 valtiohoitajaksi. Kolme vuotta myöhemmin hän sekaantui juoneen Lady Jane Greyn nostamiseksi valtaistuimelle, mutta oli lopulta ensimmäisiä, joka vannoi uskollisuutta uudelle kuningattarelle Maria I:lle. Hän kuitenkin kieltäytyi aikaisemmasta virastaan protestanttisten sympatioidensa takia. Prinsessa Elisabetiin hän oli yhteydessä vuodesta 1550 alkaen, kun hänestä tuli tämän maiden tarkastaja. Marian kuollessa Cecil nousi uuden kuningattaren Elisabet I:n pääneuvonantajaksi 20. marraskuuta 1558 ja pysyi virassa 40 vuotta .

Cecil kuoli 4. elokuuta 1598 76-vuotiaana. Hän ei koskaan jäänyt eläkkeelle, vaikka hänen poikansa Robert Cecil olikin viimeisinä vuosina ottanut huolehtiakseen useita isänsä tehtävistä.

## Lähteet
* 

### Viitteet

## Aiheesta muualla
Haukiahven

**Haukiahven** (*Dinolestes lewini*) on australialainen merikala ja **haukiahventen** heimon (Dinolestidae) ainoa laji. Haukiahvenet luetaan nykyisin lyhtyahvenkalojen lahkoon.

## Koko ja ulkonäkö
Haukiahven kasvaa korkeintaan 50&ndash;84&nbsp;cm pitkäksi. Ruumis on pitkulainen ja solakka ja muistuttaa huomattavasti barrakudoja. Suu ja silmät ovat kookkaat, kuono on terävä ja alaleuka ulottuu yläleukaa pidemmälle. Selkäeviä on kaksi, joista etummainen on lyhyempi ja siinä on noin 5 ruotia. Taaemmassa selkäevässä on yksi piikki ja pehmeitä ruotoja. Peräevä on pitkähkö. Suomut ovat hopeanharmaita ja voivat olla selässä ja kylkien yläosassa hieman ruskehtavia.

## Levinneisyys
Haukiahventa tavataan Australian etelärannikolta vyöhykkeeltä, joka ulottuu Uudesta Etelä-Walesista Tasmaniaan ja Länsi-Australian eteläosiin. Se on lauhkeiden vesien laji, joka liikkuu usein parvina kivikkoisilla riutoilla.

## Lähteet
Stanley Rous

**Stanley Ford Rous**, CBE (25. huhtikuuta 1895 – 18. heinäkuuta 1986) oli englantilainen jalkapallovaikuttaja, joka toimi kansainvälisen jalkapalloliiton Fifan puheenjohtajana vuosina 1961–1974.
Jesse Levine

**Jesse Levine** (s. 15. lokakuuta 1987 Ottawa) on kanadalainen tennispelaaja. Parhaimmillaan hän on ollut kaksinpelissä ATP-listan sijalla 69 lokakuussa 2012. Hän on voittanut viisi ATP-haastajaturnausta.

Levine muutti 12-vuotiaana Kanadasta Yhdysvaltoihin. Hän oli kaksi vuotta Nick Bollettierin tennisakatemiassa. Junioriurallaan Levine voitti vuoden 2005 Wimbledonin tennisturnauksen nelinpelin Michael Shabazin kanssa. Parhaimmillaan hän oli juniorirankingissa sijalla 14. Hän vaihtoi edustusmaataan Yhdysvalloista Kanadaan joulukuussa 2012.

Grand Slam -turnauksissa Levine on päässyt parhaimmillaan kolmannelle kierrokselle Wimbledonissa 2009. Hän voitti turnauksen ensimmäisellä kierroksella 14:nneksi sijoitetun Marat Safinin ja toisella kierroksella viisieräisessä ottelussa Pablo Cuevasin, kunnes hävisi 19:nneksi sijoitetulle Stanislas Wawrinkalle neljässä erässä. Toiselle kierrokselle hän on päässyt Australian avoimissa 2008, Yhdysvaltain avoimissa 2009sekä Ranskan avoimissa 2012.

## Lähteet

## Aiheesta muualla
* Jesse Levine profiili ATP:n kotisivuilla
Wasastjernan talo

**Wasastjernan talo** (myös **Falanderin talo**) on Vanhassa Vaasassa sijaitseva rakennus, jossa toimii Vanhan Vaasan museo. Se on yksi Vaasan vuoden 1852 suuresta palosta selvinneestä rakennuksesta. Talon rakennutti vuosina 1780–1781 Vaasan vaurain porvari Abraham Falander, joka aateloitiin vuonna 1808 nimellä *Wasastjerna*. Silloin se oli kaupungin ainoa yksityinen kivitalo.

## Lähteet

## Aiheesta muualla
Nils Ehrenskiöld

**Nils Ehrenskiöld** (1674–1728) oli ruotsalainen amiraali ja vapaaherra, joka johti Ruotsin laivastoa Riilahden meritaistelussa vuonna 1714 suuren Pohjan sodan aikana.

Ruotsi hävisi Riilahden taistelun ja Ehrenskiöld jäi vangiksi. Hän sai sankarin maineen, koska taisteli ylivoimaista vastustajaa vastaan. Myöhemmin Ehrenskiöld oli Karlskronassa laivaston talousosaston johtaja.

Raaseporin Bromarvissa sijaitsevan Riilahden kartanon maille pystytettiin muistomerkki Riilahden meritaistelun kunniaksi vuonna 1928. Muistomerkki on omistettu Ehrenskiöldille ja hänen miehistölleen.

## Lähteet
Ehrenskiöld

**Ehrenskiöld**, **Ehrensköld** on sukunimi ja laivannimi:

* Erik Nilsson Ehrenskiöld, (1634–1684), ruotsalainen virkamies
* Johan Eriksson Ehrenskiöld (s. n. 1670, k. 1718), ruotsalainen sotilas
* Nils Ehrenskiöld, (1674–1728), ruotsalainen amiraali suuressa Pohjan sodassa

## Laiva
* Ehrensköld-luokka, ruotsalainen sotalaivaluokka
* *[[HMS Ehrensköld]]*, Ruotsin laivaston alus
Seututie 301

**Seututie 301** on Lempäälästä Sastamalan Stormiin johtava seututie. 44 kilometriä pitkä tie on pääosin kohtuullisen mutkainen ja mäkinen.

## Aiheesta muualla
Omoa

**Omoa** on kaupunki ja kunta Hondurasissa, Cortésin departementissa. Se sijaitsee lähellä Guatamelan rajaa Karibianmeren rannikolla. Kunnan pinta-ala on 382,8 neliökilometriä ja siellä on noin 30&nbsp;000 asukasta.

## Historia
Omoa perustettiin 1500-luvulla, ja se oli alkuun pieni kylä, johon kuului myös alkuperäisasukkaiden asutuskeskus. Omoa hylättiin kuitenkin 1580-luvulla, mutta se elvytettiin henkiin 1752, ja sinne alkoi nousta hallintorakennuksia, sairaala ja parakit. Sinne rakennettiin 1756–1779 linnoitus turvaamaan Keski-Amerikan rannikkoa merirosvojen hyökkäyksiltä. Britit valtasivat linnoituksen 1779 nelipäiväisessä taistelussa.

Omoa oli pitkään Hondurasin tärkein satama. Se menetti asemansa 1880-luvulla, kun banaaniteollisuus keskittyi läheiseen Puerto Cortésiin. Omoa taantui kalastuskyläksi.

## Lähteet

* 
*

### Viitteet
Tom Brown (tennispelaaja)

**Thomas Pollock "Tom" Brown** (26. syyskuuta 1922 Washington – 27. lokakuuta 2011 Castro Valley, Kalifornia) oli yhdysvaltalainen tennispelaaja. Vuonna 1946 hän pääsi Yhdysvaltain mestaruusturnauksen ja 1947 Wimbledonin turnauksen loppuotteluun, joissa molemmissa hän hävisi Jack Kramerille. Vuonna 1946 hän voitti Wimbledonin sekanelinpelin Louise Broughin kanssa ja miesten nelinpelin Jack Kramerin kanssa.

Brown pelasi Davis Cupissa kahdessa maaottelussa voittaen kolme ottelua ja häviten yhden. Hänet valittiin kymmenen parhaan amerikkalaisen tennispelaajan joukkoon kahdeksan kertaa vuosien 1946 ja 1958 välissä, oltuaan parhaimmillaan maailmanlistan sijalla neljä.

## Lähteet

## Aiheesta muualla
*Tom Brown ITF:n sivuilla
*Tom Brown ATP:n sivuilla
Mihai Marinescu

**Mihai Marinescu** (s. 25. tammikuuta 1989 Brașov) on romanialainen moottoriurheilija.

## Ura
Saavutettuaan useita Romanian kansainvälisiä karting-luokan mestaruuksia hän aloitti kilpauransa vuonna 2005 ajaen Italian Formula Junior- ja Belgian Formula Renault 1.6&nbsp;-sarjoissa. Formula Junior&nbsp;-luokassa hän voitti kaksi kilpailua ja sijoittui sarjan toiseksi. Belgian Formula Renault&nbsp;-luokassa hän voitti kolme kilpailua ja ajoi kerran paalupaikalle. Hän sijoittui loppupisteissä kolmanneksi.

Vuonna 2006 Marinescu kilpaili Formula Renault 2.0 NEC&nbsp;-sarjassa. Siinä hän ajoi kerran paalupaikalle ja keräsi 175 pistettä, joilla hän sijoittui loppupisteissä kuudenneksi. Vuonna 2007 Marinescu ajoi Eurocup Formula Renault- ja Italian Formula Renault 2.0&nbsp;-sarjoissa. Eurocup-sarjassa hän saavutti yhden palkintokorokesijan ja sijoittui sarjan 11:nneksi. Italian rellu-sarjassa hän ajoi yhden paalupaikan ja sijoittui kolmesti palkintokorokkeelle. Hän oli loppupisteissä sarjan 5:s. 

Vuonna 2008 Marinescu ajoi Formula BMW&nbsp;-sarjassa ja saavutti 111 pistettä ja sarjan 11:nnen sijan. Hän ajoi samana vuonna Formula BMW Pacific&nbsp;-sarjassa yhden kilpailun, jonka voitti. Vuonna 2009 Marinescu ajoi Formula Renault 3.5&nbsp;-sarjassa saavuttamatta pisteitä. Vuodesta 2010 lähtien Marinescu on kilpaillut FIA Formula 2&nbsp;-sarjassa. Ensimmäisenä vuonna hän saavutti 68 pistettä ja sijoittui loppupisteissä 11:nneksi. Seuraavana vuonna Marinescu otti ensimmäisen voittonsa sarjassa ja sijoittui sarjan viidenneksi. Marraskuussa hän pääsi ajamaan GP2-sarjan ulkopuolisen GP2-finaalin ajaen Rapaxilla.

Vuonna 2012 Marinescu jatkoi F2-sarjassa, jossa hän voitti kaksi kilpailua ja sijoittui loppupisteissä jälleen viidenneksi. Vuonna 2013 Marinescu teki paluun Formula Renault 3.5&nbsp;-sarjaan. Hän ajoi kahdeksan kilpailua ja saavutti viisi pistettä. Samana vuonna hän kilpaili Eurocup Mégane Trophy&nbsp;-sarjassa vierailevana kuljettajana.

## Lähteet
Tom Brown

**Tom Brown** voi tarkoittaa seuraavia:

*Tom Brown (1922–2011), yhdysvaltalainen tennispelaaja
*Tom Brown (1913–1990), yhdysvaltalainen näyttelijä
*Tom Brown (1663–1704), englantilainen satiirikko
*Tom Brown (1888–1958), yhdysvaltalainen pasunisti
*kuvitteellinen henkilö:
**Tom Brown, päähenkilö brittiläisessä televisiosarjassa *[[Tom Brownin kouluvuodet (televisiosarja)|Tom Brownin kouluvuodet]]*.